2012 Lagoon 450 Zeil Boot te koop - nl.yachtworld.com
Werf: Lagoon (FRA)
Ontwerper: Peterghem / Prevost
Waterverplaatsing: 22015 kg
RE: Lagoon 450, Lefkas, Griekenland NLV & ASV
Die oorsprong van die Afrikaanse Standaard Vertaling lê in die Interliniêre Bybel wat in 2012 deur
Christelike Uitgewersmaatskappy gepubliseer is. Die Interliniêre Bybel bied lesers:
• Die Griekse teks (Nestlé-Aland 27ste uitgawe) in die middelkolom, met ’n transkripsie van
die Griekse letters, en ’n woord-vir-woord-vertaling, die direkte Afrikaanse ekwivalent van
elke Griekse woord;
• ’n direkte vertaling van die Griekse teks in die linkerkolom; en
• die teks van die 1983-vertaling in die regterkolom om vergelyking te vergemaklik.
Die Afrikaanse Standaard Vertaling (ASV) is die produk van die hersiening van die direkte vertaling
wat in die Interliniêre Bybel verskyn het. Dit is ’n bronteksgeoriënteerde vertaling in vloeiende,
goed verstaanbare Afrikaans.
Die vertaalfilosofie en kenmerke van die Afrikaanse Standaard Vertaling
Die soort vertaling van ’n teks of dokument wat aan ’n leser gebied word, hang af van die doel
daarvan. By die vertaling van sekere tekste is getrouheid aan die bronteks nie van primêre belang
nie, die vernaamste oogmerk is die suksesvolle wyse waarop die boodskap van die be trokke teks
oorgedra word. In ander gevalle is getrouheid aan die bronteks van die al lergrootste belang,
byvoorbeeld by hofdokumente, kontrakte, wette en regulasies.
Die vertaling van godsdienstige tekste word ook bepaal deur die teikengroep van die vertaalopdrag.
In die geval van ’n Bybelvertaling sal die teikengroep waarop die vertaling gemik
is, of die liturgiese/nie-liturgiese gebruik daarvan, bepalend wees vir die vertaalmetode wat
gekies moet word. Vir ’n min of meer Bybel-oningeligte teikengroep, soos die inheemse Suid-
Amerikaanse bevolking (sendinggerigte vertaling), of ’n kinderteikengroep sal die getrouheid aan
die bronteks van minder belang wees: Die vertaling is dan gemik op die maklike verstaan en
le sers vriendelikheid van die teks.
Andersyds kan ’n bepaalde teikengroep ’n meer bronteksgetroue vertaling vereis, in welke
gevalle dan gewoonlik óf ’n letterlike óf ’n direkte vertaling gemaak word.
Die Afrikaanse Standaard Vertaling is ’n direkte vertaling. So ’n vertaling strewe na bron teksgetrouheid
met twee belangrike uitgangspunte of vertaalbeginsels:
Eerstens impliseer so ’n vertaling dat die eienskappe van die bronteks in ag geneem en weerspieël
sal word. Dit behels onder andere aspekte soos beeldspraak en metaforiese of idiomatiese taal, styl,
terminologie, asook kulturele en religieuse gebruike. Uit die aard van die saak sal so ’n vertaling
soms vreemd opval, maar daarom is die implementering van die tweede beginsel hier ook van
Tweedens is ’n direkte vertaling, anders as die geval by ’n letterlike, woord-vir-woord-vertaling,
ingestel op die sinvolle aanwending van die ontvangstaal. In die geval van die Afrikaanse
Stan daard Vertaling beteken dit ’n weergawe in goeie, verstaanbare en stylvolle Afrikaans, sodat
die “vreemde elemente” van die bronteks so verstaanbaar moontlik gemaak word.
Die Griekse terminologie van mate (byvoorbeeld lengtemate en inhoudsmate soos el in Joh 21:8,
vaam in Hand 27:28, sata in Luk 13:21), gewigte (soos kor in Luk 16:7), tydsaanduidings (soos
nagwaak) en geldstukke (soos stater in Matt 17:27 en dragma in Luk 15:8) is behou, maar dan word
in voetnote verduidelik wat die term beteken.
Lang sinskonstruksies in die Grieks
Enige vertaling van die Nuwe Testament kry te doen met die feit dat die Griekse taalstruktuur
lang en uitgebreide sinne het. Romeine 1:1-7 en Efesiërs 1:1-6/14 is byvoorbeeld een lang sin in
die Grieks. Een van die wyses waarop Grieks die gedagtes aaneenskakel, is deur die sinne/frases
deur middel van verbindingswoorde soos veral “en”, “maar” en “want” te bind, terwyl Grieks
(soos ook in ’n mate Engels), in teenstelling met Afrikaans, geweldig baie gebruik maak van die
deelwoord, wat dan op dié manier ’n gedagtegang in lang sinne kan verwoord. Waar sulke sinne
in die Afrikaanse Standaard Vertaling vir die Afrikaanse taalgevoel hinderlik voorkom, het die
vertalers probeer om die sinne te verkort, hierdie skakels te ignoreer of dit anders weer te gee. Die
verkortingsproses is gedoen deur óf korter sinne daarvan te maak óf deur gebruik te maak van ’n
Kultureel gelade woorde
Wanneer dit gaan om bepaalde kulturele of religieuse woorde en begrippe, byvoorbeeld die
kultureel gelade aanspreekvorm “broers”, moet die leser verstaan dat dit ook die susters insluit,
behalwe waar spesifiek net manlike persone aangespreek word.
Die vertaalfilosofie en kenmerke van die Nuwe Lewende Vertaling
Brontaalgetrouheid en verstaanbaarheid is die twee pilare waarop elke goeie Bybelvertaling berus.
Dit is dan ook die uitgangspunt van die Nuwe Lewende Vertaling (NLV). Die vertalers van die Nuwe
Lewende Vertaling het die doel nagestreef om enersyds die Griekse grondteks so getrou moontlik
weer te gee, maar andersyds om die boodskap van die grondteks op so ’n lesersvriendelike manier
in keurige, eietydse Afrikaans te formuleer dat dit duidelik met vandag se lesers praat.
Met Bybelgetrouheid en lesersvriendelikheid as maatstaf is soepel te werk gegaan en het die
vertalers hulle deur die besondere aard van ’n spesifieke Skrifdeel laat lei. As kenners van die
grondtale en die antieke wêreld, moes hulle eers deurdring tot die werklike bedoeling van ’n
teksgedeelte deur die bewoording, stylvorm, idiome, literêre en sosiale konteks, trouens, die hele
aanbieding van die grondteks te bestudeer; daarna het hulle dit in kragtige, idiomatiese Afrikaans
verwoord. Hierdie werkwyse word ook soms ’n dinamies-ekwivalente vertaalmetode genoem.
Alhoewel hierdie vertaling in die praktyk teikentaalgerig is, word nie een van bogenoemde
twee benaderings eksklusief gevolg nie. Wanneer ’n brontaalgerigte vertaling, soos dikwels die
geval is, die bedoeling van ’n spesifieke gedeelte in die grondteks sou verduister, misverstande kon
veroorsaak of teen ons natuurlike, eietydse Afrikaans sou indruis, is meer teikentaalgerig vertaal.
Wanneer die letterlike bewoording en stylvorm van die grondteks egter ’n maklik verstaanbare en
natuurlike Afrikaans toegelaat het – met behoud van die bedoeling van die grondteks – is nader
aan die brontaalgerigte benadering beweeg. In sulke gevalle kon woorde, frases, stylpatrone en
retoriese tegnieke van die grondteks in Afrikaans oorgeneem word omdat dit ook vir die eietydse
lesers sin maak.
You're reviewing: Afrikaanse Standaard Vertaling & NLV Parallel Nuwe Testament (Luukse Leer)
"Uitstekende publikasie. Dit is 'n besondere voorreg om die twee vertalings langs mekaar te kan lees. Dankie, CUM, vir hierdie fantastiese produk!" - Posted on 12/1/14
Afrikaanse Bybel (1953)(Hardeband)
Bybel Vir Almal/Bybel Vir Dowe (Hardeban…
Afrikaanse Bybel (1953) Grootdruk Swart …
Afrikaanse Bybel (1953) Standaard Swart …
Afrikaanse Standaard Vertaling & NLV Par…